
საქართველოს მთავრობის
განკარგულება №1055
2010 წლის 10 აგვისტო
ქ. თბილისი
ნიდერლანდების სამეფოს მთავრობასა (წარმოდგენილი ORET-ის სახით) და საქართველოს მთავრობას შორის (წარმოდგენილი საქართველოს ფინანსთა სამინისტროთი) „ქობულეთის წყალარინების პროექტის“ დაფინანსების მიზნით 1,814,000.00 ევროს ოდენობის საგრანტო ხელშეკრულების დადების თაობაზე საქართველოს ფინანსთა სამინისტროს წინადადების შესახებ
1. მიღებულ იქნეს ცნობად საქართველოს ფინანსთა სამი​ნის​ტროს წინადადება ნიდერლანდების სამეფოს მთავრობასა (წარმო​დ​გენილი ORET-ის სახით) და საქართველოს მთავრობას შორის (წარ​​​მოდგენილი საქართველოს ფინანსთა სამინისტროთი) „ქო​ბუ​ლეთის წყალარინების პროექტის“ დაფინანსების მიზნით 1,814,000.00 ევროს ოდენობის საგრანტო ხელშეკრულების დადების თა​ობაზე.

2. მიენიჭოს უფლებამოსილება საქარ​თვე​ლოს ფინანსთა სამი​ნისტროს, რომ საქართველოს მთავრობის სახელით დადოს ნი​დერ​ლანდების სამეფოს მთავრობასა (წარმო​დ​გე​ნილი ORET-ის სა​ხით) და საქართველოს მთავრობას შორის (წარ​მოდგენილი სა​ქარ​თვე​ლოს ფინანსთა სამინისტროთი) „ქო​ბუ​ლეთის წყალა​რინების პრო​ექტის“ დაფინანსების მიზნით 1,814,000.00 ევროს ოდე​ნობის საგ​რანტო ხელშეკრულება. 

3. მიღებულ იქნეს ცნობად, რომ:

ა) ORET-ის მიერ მისი რეგულაციებით შერჩეულ იქნა კონ​ტრაქტორი Orange Water Solution  (OWS), რომელიც შეასრულებს პრო​ექ​ტით განსაზღვრულ ნაწილს კანალიზაციის გამწმენდი ნაგე​ბობის მშენებლობასთან დაკავშირებით. პროექტის ამ ნაწილის განსა​ხორ​ციელებლად OWS-ს, შპს „ქობულეთის წყალ​კანალს“ (რო​​მელ​საც ქობულეთის მუნიციპალიტეტის გადაწყვეტი​ლებით ჩა​ე​ნაცვლა შპს „ქობულეთის წყალი“) და პროექტის განმახორ​ციე​ლე​ბელ საა​გენტოს – სსიპ – საქართველოს მუნიციპალური გან​ვითარების ფონდს შორის  გაფორმებულია ხელ​შეკრულებები;
ბ) შპს „ქობულეთის წყალი“ იქნება პროექტის საბოლოო მიმ​ღები, მათ შორის, OWS-ის მიერ შეძენილი საქონლისა (საიმ​პორ​ტოს ჩათვლით) და OWS-ის მიერ განხორციელებული სამუ​შაოსა და მომსახურების;

გ) საგრანტო ხელშეკრულებით განსაზღვრულ სამუშაოთა მიმდინარეობის ზედამხედველობას განახორციელებს სსიპ – სა​ქარ​თველოს მუნიციპალური განვითარების ფონდი.  
პრემიერ-მინისტრი                     ნ. გილაური
